તા.૩૦મી મે ના રોજ વ્યારા તાલુકાના પાનવાડી-ટાંકીફળીયા એરિયામાં ચાલતા વરલી-મટકા જુગારના અડ્ડા પર આરઆરસેલ-સુરતની ટીમ દ્વારા રેડ કરવામાં આવી હતી. વરલી મટકાના આંકડાઓ ઉપર પૈસા વતી લગાઈ લઈ હારજીતનો જુગાર રમી-રમાડતા જુગારના સાધનો સાથે તથા રોકડ રૂ.૧૯,૨૦૦/- તથા ચાર મોબાઈલ ફોન કી.રૂ.૨૧,૦૦૦/- તથા જુગારના સાધનો મળી કુલ કિંમત રૂપિયા ૪૦,૨૦૦/-ના મુદ્દામાલ સાથે (૧)આશિષકુમાર રામભાઈ ગામીત રહે,ટાંકીફળિયું,પાનવાડી-વ્યારા(૨)નિલેશભાઇ ભીખુભાઈ ગામીત રહે,ડુંગરીફળિયું,ડોલારા-વ્યારા(૩)જીગ્નેશભાઇ મહેશભાઈ ચૌધરી રહે,ઢોડીયાવાડ-વ્યારા(૪)ગોપાલભાઈ બાલુભાઇ ચૌધરી રહે,પટેલફળિયું,પાનવાડી-વ્યારા,ચાર જેટલા જુગારીયાઓ ને રંગે હાથ ઝડપી પાડ્યા હતા જયારે નિશાન કમલેશ શાહ રહે,રામજીમંદિર પાછળ,કુંભારવાડ,વ્યારાને વોન્ટેડ જાહેર કર્યો હતો.બનાવ અંગે આરઆરસેલ-સુરત,અપોકો-રોહિત બાબુભાઈ નાઓએ વ્યારા પોલીસ મથકે ફરિયાદ કરી હતી.